

ที่ มท 0810.4/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มิถุนายน 2565

เรื่อง แจ้งบัญชีผู้ใช้งาน (User) ของระบบ Thai Water Plan เพื่อจัดทำแผนปฏิบัติการด้านทรัพยากรน้ำ

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 1505 ลงวันที่ 24 พฤษภาคม 2565

สิ่งที่ส่งมาด้วย สำเนาหนังสือสำนักงานทรัพยากรน้ำแห่งชาติ ด่วนที่สุด ที่ นร 1406/3307

 ลงวันที่ 8 มิถุนายน 2565 จำนวน 1 ฉบับ

 ตามที่สำนักงานทรัพยากรน้ำแห่งชาติ ได้จัดประชุมชี้แจงเกี่ยวกับการจัดทำแผนปฏิบัติการ ด้านทรัพยากรน้ำ ประจำปีงบประมาณ พ.ศ. 2567 ผ่านระบบ Thai Water Plan เมื่อวันพุธที่ 25 พฤษภาคม 2565 โดยให้หน่วยงานของรัฐและองค์กรปกครองส่วนท้องถิ่นจัดทำแผนปฏิบัติการ ด้านทรัพยากรน้ำ ประจำปี พ.ศ. 2566 และแผนปฏิบัติการด้านทรัพยากรน้ำ 5 ปี (พ.ศ. 2566 – 2570) ผ่านระบบ Thai Water Plan และกรมส่งเสริมการปกครองท้องถิ่นได้ขอให้จังหวัดแจ้งสำนักงานส่งเสริมการปกครองท้องถิ่นจังหวัด และองค์กรปกครองส่วนท้องถิ่นในพื้นที่เข้ารับฟังการประชุมดังกล่าวผ่าน สื่ออิเล็กทรอนิกส์ ความละเอียดแจ้งแล้ว นั้น

กรมส่งเสริมการปกครองท้องถิ่นได้รับแจ้งจากสำนักงานทรัพยากรน้ำแห่งชาติ ว่าได้กำหนด User สำหรับเข้าใช้งานในระบบ Thai Water Plan ขององค์กรปกครองส่วนท้องถิ่น ทั้ง ๗๖ จังหวัด จำนวน ๗,849 User และ User ของสำนักงานส่งเสริมการปกครองท้องถิ่นจังหวัด จำนวน ๗๖ User จึงขอความอนุเคราะห์ให้จังหวัดแจ้งสำนักงานส่งเสริมการปกครองท้องถิ่นจังหวัดดำเนินการลงทะเบียนตามแบบฟอร์มผู้รับผิดชอบ User และส่งข้อมูลให้สำนักงานทรัพยากรน้ำแห่งชาติ ภายในวันจันทร์ที่ ๒๐ มิถุนายน ๒๕๖๕ โดยขอให้ดำเนินการ ดังนี้

 1. แจ้งองค์กรปกครองส่วนท้องถิ่นกรอกข้อมูลผู้รับผิดชอบ User ในแบบฟอร์ม ให้ครบถ้วนและจัดส่งไฟล์ดิจิทัล (excel) ทางไปรษณีย์อิเล็กทรอนิกส์ที่ระบุไว้ในแบบฟอร์ม

 ๒. พิมพ์แบบฟอร์มที่มีข้อมูลผู้รับผิดชอบ User ของทุกองค์กรปกครองส่วนท้องถิ่น ในจังหวัด เพื่อให้ท้องถิ่นจังหวัดลงนามรับรองบริเวณมุมบนด้านขวาของแบบฟอร์มและลงนามกำกับเอกสารทุกแผ่น โดยสามารถเลือกจัดส่งเอกสารให้สำนักงานทรัพยากรน้ำแห่งชาติ ได้ 2 ช่องทาง คือ

* 1. สแกนและส่งไฟล์ดิจิทัล (pdf) ทางไปรษณีย์อิเล็กทรอนิกส์ ที่ระบุไว้ในแบบฟอร์ม หรือ
	2. ส่งหนังสือพร้อมแนบเอกสารอย่างเป็นทางการ

/ทั้งนี้ ...

- 2 -

ทั้งนี้ สามารถดาวน์โหลดแบบฟอร์มและขั้นตอนการลงทะเบียน User ตาม QR Code ท้ายหนังสือที่ส่งมาพร้อมนี้ เมื่อสำนักงานทรัพยากรน้ำแห่งชาติได้รับข้อมูลผู้รับผิดชอบ User และเอกสารรับรองแล้ว จะส่ง Password ให้ทางไปรษณีย์อิเล็กทรอนิกส์ที่ลงทะเบียนไว้ หากมีข้อสอบถามโปรดประสานสำนักงานทรัพยากรน้ำแห่งชาติภาค 1 - 4

 จึงเรียนมาเพื่อโปรดพิจารณา

 ขอแสดงความนับถือ

 (นายประยูร รัต

นเสนีย์)

 อธิบดีกรมส่งเสริมการปกครองท้องถิ่น

ร.อสถ. ................................

ผอ.กพส. .............................

ผอ.กง.พค. ..........................

หน.ฝ. ..................................

จนท. ...................................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. 0 2241 9000 ต่อ 4116 โทรสาร 0 2241 6931

ไปรษณีย์อิเล็กทรอนิกส์ saraban@dla.go.th